לק"י, ראשית כסלו תשע"ו זאת הפעם - 10

1. **יעקב ועשו. סיום**

**ויקרא טז**: (ז) וְלָקַח אֶת שְׁנֵי הַשְּׂעִירִם וְהֶעֱמִיד אֹתָם לִפְנֵי יְדֹוָד פֶּתַח אֹהֶל מוֹעֵד:

(ח) וְנָתַן אַהֲרֹן עַל שְׁנֵי הַשְּׂעִירִם גֹּרָלוֹת גּוֹרָל אֶחָד לַידֹוָד וְגוֹרָל אֶחָד לַעֲזָאזֵל:

(ט) וְהִקְרִיב אַהֲרֹן אֶת הַשָּׂעִיר אֲשֶׁר עָלָה עָלָיו הַגּוֹרָל לַידֹוָד וְעָשָׂהוּ חַטָּאת:

(י) וְהַשָּׂעִיר אֲשֶׁר עָלָה עָלָיו הַגּוֹרָל לַעֲזָאזֵל יָעֳמַד חַי לִפְנֵי יְדֹוָד לְכַפֵּר עָלָיו לְשַׁלַּח אֹתוֹ לַעֲזָאזֵל הַמִּדְבָּרָה:

**רמב"ן על ויקרא ט"ז, ח:** וגורל אחד לעזאזל - הר גבוה צוק קשה שנאמר (בפסוק כב) ארץ גזרה, לשון רש"י. ובתורת כהנים (פרק ב ח), לעזאזל, למקום הקשה שבהרים, יכול בישוב, תלמוד לומר המדברה, ומנין שיהא צוק, תלמוד לומר אל ארץ גזרה. ולפי זה יהיה פירוש מלת "לעזאזל" לקשה, והוא כפול הזי"ן כמו עזוז וגבור (תהלים כד ח):

אמרו בבראשית רבה (סה י) ונשא השעיר עליו - זה עשו שנאמר (בראשית כז יא) 'הן עשו אחי איש שעיר', את כל עונותם - עונות תם, שנאמר ויעקב איש תם (שם כה כז):

ומפורש מזה בפרקי רבי אליעזר הגדול (פרק מו), לפיכך היו נותנין לו לסמאל שוחד ביום הכפורים שלא לבטל את קרבנם, שנאמר גורל אחד לה' וגורל אחד לעזאזל, גורלו של הקב"ה לקרבן עולה, וגורלו של עזאזל שעיר החטאת וכל עונותיהם של ישראל עליו, שנאמר ונשא השעיר עליו.

ראה סמאל שלא נמצא בהם חטא ביום הכפורים, אמר לפני הקב"ה, ריבון כל העולמים יש לך עם אחד בארץ כמלאכי השרת שבשמים; מה מלאכי השרת יחפי רגל כך הן ישראל יחפי רגל ביום הכפורים מה מלאכי השרת אין בהם אכילה ושתיה כך ישראל אין בהם אכילה ושתיה ביום הכפורים; מה מלאכי השרת אין להם קפיצה כך ישראל עומדין על רגליהם ביום הכפורים; מה מלאכי השרת שלום מתווך ביניהם כך הן ישראל שלום מתווך ביניהם ביום הכפורים; מה מלאכי השרת נקיים מכל חטא כך הן ישראל נקיים מכל חטא ביום הכפורים, והקדוש ברוך הוא שומע עדותן של ישראל מן הקטיגור שלהם ומכפר על המזבח ועל המקדש ועל הכהנים ועל כל עם הקהל שנאמר וכפר את מקדש הקדש וגו', ע"כ אגדה זו והנה הודיענו שמו ומעשהו:

וזה סוד הענין, כי היו עובדים לאלהים אחרים, הם המלאכים, עושים להם קרבנות והם להם לריח ניחוח כענין שנאמר (יחזקאל טז יח יט) ושמני וקטרתי נתת לפניהם, ולחמי אשר נתתי לך סולת ושמן ודבש האכלתיך ונתתיהו לפניהם לריח ניחוח ויהי נאם ה' אלהים ואתה צריך להתבונן בכתוב במקרא ובמסורת:

והנה התורה אסרה לגמרי קבלת אלהותם וכל עבודה להם, אבל צוה הקב"ה ביום הכפורים שנשלח שעיר במדבר לשר המושל במקומות החרבן, והוא הראוי לו מפני שהוא בעליו ומאצילות כחו יבא חורב ושממון כי הוא העילה לכוכבי החרב והדמים והמלחמות והמריבות והפצעים והמכות והפירוד והחרבן**,** והכלל נפש לגלגל מאדים, וחלקו מן האומות הוא עשו שהוא עם היורש החרב והמלחמות, ומן הבהמות השעירים והעזים, ובחלקו עוד השדים הנקראים מזיקין בלשון רבותינו, ובלשון הכתוב (להלן יז ז) שעירים, כי כן יקרא הוא ואומתו שעיר ואין הכונה בשעיר המשתלח שיהיה קרבן מאתנו אליו חלילה, אבל שתהיה כונתנו לעשות רצון בוראנו שצונו כך:

**מהר"ל מפראג, תפארת ישראל, פרק נ"ג**:

... במדרש (ב"ר שם) ונשא השעיר עליו את כל עונותם היה נוטל הקדוש ברוך הוא עונות ישראל ונותן אותם על עשו שנאמר ונשא השעיר עליו את כל עונותם, ואין שעיר אלא עשו שנאמר הן עשו אחי איש שעיר ע"כ. הרי מדרגת יום כפורים שהוא יתברך היה נותן עונש של יעקב על עשו, וכן היא מדרגת פורים מה שהיה רוצה המן שהוא מזרע עשו לעשות למרדכי שהוא מזרע יעקב שהיה חפץ לאבדו נטל הקדוש ברוך הוא ונתן על זרע עשו הוא המן ונאבד, ודברים אלו הם דברים גדולים ומופלגים ואין כאן מקומם כי פירשנו דבר זה במקומו. כלל הדבר מה שהיו ישראל מנצחים כח עשו הוא מדרגה עליונה מעולם העליון וכן ביום הכפורים נצוח סמאל הוא כח עשו כמו שמבואר מדברי חכמים הוא למעלה מן עולם הזה.

ולפיכך אמרו כי פורים ויום הכפורים לא יעברו ולא יהיו בטלים כי אלו שנים הם בטול כח עשו, ומאחר כי מדרגתם מעולם העליון אין בטול להם אף לזמן התחיה שיתבטלו עניני עולם הזה.

1. **יעקב בדרך**

**בראשית כז**

(ח) וְעַתָּה בְנִי שְׁמַע בְּקֹלִי לַאֲשֶׁר אֲנִי מְצַוָּה אֹתָךְ:

(ט) לֶךְ נָא אֶל הַצֹּאן וְקַח לִי מִשָּׁם שְׁנֵי גְּדָיֵי עִזִּים טֹבִים וְאֶעֱשֶׂה אֹתָם מַטְעַמִּים לְאָבִיךָ כַּאֲשֶׁר אָהֵב:

(י) וְהֵבֵאתָ לְאָבִיךָ וְאָכָל בַּעֲבֻר אֲשֶׁר יְבָרֶכְךָ לִפְנֵי מוֹתוֹ:

**בראשית כח**

(א) וַיִּקְרָא יִצְחָק אֶל יַעֲקֹב וַיְבָרֶךְ אֹתוֹ וַיְצַוֵּהוּ וַיֹּאמֶר לוֹ לֹא תִקַּח אִשָּׁה מִבְּנוֹת כְּנָעַן:

(ב) קוּם לֵךְ פַּדֶּנָה אֲרָם בֵּיתָה בְתוּאֵל אֲבִי אִמֶּךָ וְקַח לְךָ מִשָּׁם אִשָּׁה מִבְּנוֹת לָבָן אֲחִי אִמֶּךָ:

**כתבי האר"י, ספר הליקוטים**: וקח לך משם אשה, ארז"ל יש מי שהולך אצל זווגו כי יש זנב ופרצוף. וזנב היינו בחי' לאה שהיא זנב לבינה מ"ל שבה, ופרצוף היינו רחל בבחי' נקודה שרשית באצי'.

והנה כל שהיא בסוד הארה - הולכת לבן זוגה כגון רבקה אצל יצחק, שהיא בחי' לאה, בבחי' דאתמר ויביאה אל האדם. ובזמן שהאשה בסוד נקודה כמו רחל, הלך בעלה אצלה כמו יעקב אל רחל.

ולאה אצל יעקב נק' זווגו בא אצלו, כי הרי הוא לא בא בשבילה, וגם לא רצה אותה וזה סוד קריאתה לאה ר"ל גוף חלש ונלאה תרגום נבל תבל מלאה תלאה. וכבר ידעת כי לא נעשית מן אחוריי' דבינה שנפלו בסוד נובלת בינה, שכינה. לכן לא נאמר בה רק ועיני לאה רכות ולא נזכר בה הוי'.

אכן ברחל כתיב ורחל היתה יפת תואר כי רחל נקודה שרשית א' מ' הוי' שבאצי'.

גם ידעת כי לאה נעשה ממ"ל דתבונה בסוד קשר תפילין ותפילין הם סוד אור מקיף לכן לאה אותיות אהל [מקיף]:

**זהר, ב, קכו, ב**:

רבי שמעון פתח, (שיר ו י) מי זאת הנשקפה כמו שחר, יפה כלבנה ברה כחמה איומה כנדגלות, מי זאת, רזא דתרין עלמין מתחברן כחדא, ודא הוא עולם ועולם, מ"י הא אוקימנא דרגא עלאה לעילא, שירותא דקיימא בשאלתא ואקרי מ"י, כמה דאת אמר (ישעיה מ כו) שאו מרום עיניכם וראו מי ברא אלה.

זא"ת דרגא תתאה לתתא, עלמא תתאה, ותרווייהו תרין עלמין, בחבורא חדא, בקשורא חדא כחדא. הנשקפה, כד מתחברן תרווייהו כחדא, כמו שחר, כד בעייא שחרותא לאנהרא, ולבתר אתנהיר כסיהרא, כד (כניש) בטש בה נהירו דשמשא, ולבתר כשמשא, כד קיימא סיהרא בשלימו. איומה, תקיפא לאגנא על כלא, דהא כדין אית לה שלימו ותקיפו למעבד חילא...

יעקב דהוה שלים, אעיל רחימו בתרין עלמין כמה דאוקימנא, שאר בני נשא דעבדין כדין, מגלין עריין לעילא ותתא, גרים דבבו בתרין עלמין, וגרים פרודא, הדא הוא דכתיב (ויקרא יח יח) ואשה אל אחותה לא תקח לצרור, דאתעבידו מארי דבבו דא לדא.

רבי שמעון פתח: מי זאת הנשקפה כמו שחר, יפה כלבנה ברה כחמה איומה כנגדלות.

'מי' 'זאת' – סוד שני העולמות המתחברים כאחד וזה הוא עולם ועולם.

'מי' העמדנו הוא דרגה עליונה, התחלה העומדת בשאלה ונקראת 'מי'. כמו שנאמר: "שאו מרום עיניכם וראו מי ברא אלה".

'זאת' היא דרגה תחתונה, עולם תחתון, ושני העולמות מצויים בחיבור אחד, בקישור אחד כאחד.[[1]](#footnote-1)

הנשקפה – כשמתחברים שניהם כאחד [ניצוצי זוהר: נשקפה = נשק-פה] 'כמו שחר', כשהשחר רוצה להאיר ואח"כ 'יפה כלבנה' – מאירה כלבנה, שאור השמש מאיר בה. ואח"כ 'ברה כחמה' – כאור השמש שהלבנה עומדת במלואה, 'איומה כנגדלות' – שהיא חזקה להגן על הכל, כי אז יש שלמות וגבורה לעשות חיל.

יעקב שהיה שלם החדיר אהבה בשני העולמות, שאר בני האדם שעושים כזאת – הם מגלים עריות למעלה ולמטה, וגורמים שנאה בשני העולמות וגורמים פירוד. ז"ש 'ואשה אל אחותה לא תקח לצרור' – משום שנעשות צרות זו לזו.

**בראשית כח** (יא) וַיִּפְגַּע בַּמָּקוֹם וַיָּלֶן שָׁם כִּי בָא הַשֶּׁמֶשׁ וַיִּקַּח מֵאַבְנֵי הַמָּקוֹם וַיָּשֶׂם מְרַאֲשֹׁתָיו וַיִּשְׁכַּב בַּמָּקוֹם הַהוּא:

(יב) וַיַּחֲלֹם וְהִנֵּה סֻלָּם מֻצָּב אַרְצָה וְרֹאשׁוֹ מַגִּיעַ הַשָּׁמָיְמָה וְהִנֵּה מַלְאֲכֵי אֱלֹהִים עֹלִים וְיֹרְדִים בּוֹ:

(יג) וְהִנֵּה יְדֹוָד נִצָּב עָלָיו וַיֹּאמַר אֲנִי יְדֹוָד אֱלֹהֵי אַבְרָהָם אָבִיךָ וֵאלֹהֵי יִצְחָק הָאָרֶץ אֲשֶׁר אַתָּה שֹׁכֵב עָלֶיהָ לְךָ אֶתְּנֶנָּה וּלְזַרְעֶךָ:

(יד) וְהָיָה זַרְעֲךָ כַּעֲפַר הָאָרֶץ וּפָרַצְתָּ יָמָּה וָקֵדְמָה וְצָפֹנָה וָנֶגְבָּה וְנִבְרְכוּ בְךָ כָּל מִשְׁפְּחֹת הָאֲדָמָה וּבְזַרְעֶךָ:

(טו) וְהִנֵּה אָנֹכִי עִמָּךְ וּשְׁמַרְתִּיךָ בְּכֹל אֲשֶׁר תֵּלֵךְ וַהֲשִׁבֹתִיךָ אֶל הָאֲדָמָה הַזֹּאת כִּי לֹא אֶעֱזָבְךָ עַד אֲשֶׁר אִם עָשִׂיתִי אֵת אֲשֶׁר דִּבַּרְתִּי לָךְ:

(טז) וַיִּיקַץ יַעֲקֹב מִשְּׁנָתוֹ וַיֹּאמֶר אָכֵן יֵשׁ יְדֹוָד בַּמָּקוֹם הַזֶּה וְאָנֹכִי לֹא יָדָעְתִּי:

(יז) וַיִּירָא וַיֹּאמַר מַה נּוֹרָא הַמָּקוֹם הַזֶּה אֵין זֶה כִּי אִם בֵּית אֱלֹהִים וְזֶה שַׁעַר הַשָּׁמָיִם:

(יח) וַיַּשְׁכֵּם יַעֲקֹב בַּבֹּקֶר וַיִּקַּח אֶת הָאֶבֶן אֲשֶׁר שָׂם מְרַאֲשֹׁתָיו וַיָּשֶׂם אֹתָהּ מַצֵּבָה וַיִּצֹק שֶׁמֶן עַל רֹאשָׁהּ:

(יט) וַיִּקְרָא אֶת שֵׁם הַמָּקוֹם הַהוּא בֵּית אֵל וְאוּלָם לוּז שֵׁם הָעִיר לָרִאשֹׁנָה:

**כתבי האר"י, ספר הליקוטים**: הנה כאן זכה יעקב להדבק בהארת לאה, ולכן שמה מראשותיו, כי לאה מקומה בראש. וז"ס וישכב במקום ההוא, כלומר, שיש זיווג במקום ההוא בסוד הדיבור. וכל זיווג הוא להשפיע כ"ב אתוון, אלא שבכאן נעלם מאד, ונקרא הוא, עלמא דאתכסייא, ועלמא דאתגלייא.

וז"ס (בראשית כ"ט כ"ה) ויהי בבקר והנה היא לאה, כי בלילה היא נעלמת, אבל בבקר והנה היא לאה. ולזה קרא למקום הזה בית אל, כנגד מלכות תתאה רחל, בסוד (תהלים נ"ב ג') חסד אל כל היום. וכנגד בינה שהיא מאחורי העורף, דינין תקיפין, בסוד עצם קשה מאד שהוא לוז.

וז"ש ואולם לוז שם העיר בראשונה וכו', בעבור הראש שהיא קשה, לאה שהיא אחו' הלוז, לזה לא אמר בראשונה אלא לראשונה, פירוש, ר"ל להנוקבא ראשונה שהיא לאה:

1. **ר' יוסף ג'יקטליא, שערי אורה, שער א**: והמידה הזאת היא מסוימת בתורה במילה מיוחדת, להודיע שעל ידיה ישראל מקבלים כל טוב וכל שפע שפע וכל ברכה, והיא המכנסת את ישראל ואת שלוחיהן לפני יהו"ה יתברך, ונקראת בלשון זאת. ולפי שישראל ירשו המידה הזאת ונתייחדה להם, הם חלק יהו"ה יתברך ונחלתו, והיא שוכנת ביניהם תמיד, ועמה יפיקו כל שאלותם. וכשישראל צריכים להיכנס לפני י"י יתברך, היא נכנסת עמהם ומעמידה אותם לפניו. הלא תראה כי כהן גדול ביום הכפורים, שהוא יום מיוחד בשנה להיכנס לפני לפנים להפיק לישראל מחילה וסליחה וכפרה וברכה ומזונות לכל השנה, אינו רשאי להיכנס אלא במידה זאת, וזהו סוד: בזאת יבא אהרן אל הקדש (ויקרא טז, ג), אינו רשאי להיכנס כי אם על ידי 'זאת'.

והמידה הזאת היא שעומדת ומגינה על ישראל בעת צרתם, ועליה נאמר: אם תחנה עלי מחנה לא יירא לבי אם תקום עלי מלחמה בזאת אני בוטח (תהלים כז, ב). והיא היושבת עם ישראל בגלות ומנחמת לבם, ועליה נאמר: זאת נחמתי בעניי (שם קיט, נ).

**זוהר חדש, פג ע"א**: "וכשהשכינה הנקראת 'זאת' עם ישראל שנאמר בה 'ואף גם זאת בהיותם בארץ אויביהם', ישראל מה הם אומרים לה? 'אנה הלך דודך היפה בנשים' וגו' בכמה תחנונים ותפלות וציצית ותפלין ושבתות ויו"ט שעליה נאמר (שמות ל"א) 'ביני ובין בני ישראל אות היא': אות של ברית מילה, אות של שבת, אות של יום טוב, אות של תפלין. ועלה נאמר 'על זאת יתפלל כל חסיד' וגו', 'מצא אשה מצא טוב' כו', והנביא אמר (ירמיה י"ט) 'אל יתהלל חכם כו' כי אם בזאת'. ויעקב אבינו בעבור שהיה יודע שזאת היא היתה עיקר להפיק רצון אבינו שבשמים צוה לבניו והודיעם בזאת שנאמר (בראשית מ"ט) 'וזאת אשר דבר להם אביהם'. ודוד היה יודע שבה מפיק רצון מה' כשהיה נלחם עם אויביו אמר (תהלים כ"ז) 'אם תחנה עלי מחנה כו' בזאת אני בוטח' " (תיקונים ב, פג ע"א). [↑](#footnote-ref-1)